CELEX: E2007J0006
Language: sl
Date: 2008-09-18
Title: Sodba Sodišča z dne 5. marca 2008 v zadevi E-6/07 – HOB vín ehf. in Faxaflóahafnir sf. (Pristaniške dajatve – Dajatve z enakim učinkom kot carine – Notranje obdavčenje – Prost pretok blaga)

18.9.2008   
            
            
               SL
            
            
               Uradni list Evropske unije
            
            
               C 239/20
            
         
      SODBA SODIŠČA
   
   z dne 5. marca 2008
   v zadevi E-6/07
   HOB vín ehf. in Faxaflóahafnir sf.
   
      (Pristaniške dajatve – Dajatve z enakim učinkom kot carine – Notranje obdavčenje – Prost pretok blaga)
   
   (2008/C 239/09)
   V zadevi E-6/07 med HOB vín ehf. in Faxaflóahafnir sf. – Zahteva Sodišču s strani Hæstiréttur Íslands (Vrhovno sodišče Islandije) glede pravil o prostem pretoku blaga v EGP – je Sodišče v sestavi Henrik Bull, sodnik-poročevalec, Carl Baudenbacher, predsednik, in Thorgeir Örlygsson, sodnik, 5. marca 2008 izreklo sodbo, katere operativni del se glasi:
   
               1.
            
            
               Naložitev plačila dajatev za pristaniške storitve, ki jih opravlja partnersko podjetje v lasti več občin, se ocenjuje na podlagi člena 14 Sporazuma EGP, če ni drugega pristanišča razen tistih, ki pripadajo partnerskemu podjetju, v območju, ki jih običajno pokrivajo navedena pristanišča.
            
         
               2.
            
            
               Pristaniška dajatev, kot je zadevna, ne pomeni diskriminacije v smislu člena 14 Sporazuma EGP glede uvoženih alkoholnih pijač v zvezi z domačimi alkoholnimi pijačami, dokler je edini razlog za zaračunavanje dajatev za uvožene alkoholne pijače dejstvo, da se domače alkoholne pijače ne prevažajo po morju in se pristaniške storitve zato ne uporabljajo, in da organ, ki določa višino dajatev za pristaniške storitve, ne določa višine dajatev za primerljive storitve, potrebne v zvezi z domačimi alkoholnimi pijačami.
               Da bi se s tako dajatvijo kršil člen 14 Sporazuma EGP zaradi diskriminacije uvoženih alkoholnih pijač v zvezi z domačimi nealkoholnimi pijačami, bi morala dajatev na zadevnem trgu posledično zmanjšati morebitno porabo uvoženih izdelkov v prid konkurenčnim domačim proizvodom.